gl gl gl es en gl gl ast es pt es gl gl gl gl en ast gl gl es en gl en it fr gl es gl gl vi es pt en en en gl gl gl gl gl gl gl gl gl gl gl gl gl gl gl gl gl gl gl gl gl gl es pt en en en gl gl es gl gl gl gl gl gl gl gl gl gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
"Aínda hoxe seguimos sen coñecer de nós" - Nós Televisión
Eladino Cabanelas, deseñador e alma de OZOCOgz, cóntanos os segredos da súa última creación e fálanos de como o xogo pode galeguizar este país
Galiza é país de deseñadores e deseñadoras. Que llo digan a Eladino Cabanelas que no 2012 decidiu crear OZOCOgz, un dos proxectos máis interesantes na actualidade que tenta subir a autoestima galega a base de ideas. A última un xogo de mesa para coñecermos mellor a nosa terra.
Xa tardaba un xogo de mesa coas características de “Ti non es de aquí?”. Como xurdiu esta iniciativa e que proceso seguiches para levalo adiante?
A idea xa había tempo que me andaba a roer na cabeza, son moi afeccionado aos xogos de mesa e eu mesmo botaba de menos máis oferta neste senso na nosa lingua. Agás algúns exemplos moi loábeis, mais con fórmulas ou mecánicas de xogo moi semellantes ás existentes, ou algún que outro intento por parte dalgún medio escrito, que estaban en español, non existía nada que puidese unir o tempo de lecer coa adquisición de coñecementos sobre o noso País.
De aí, e do interese persoal en apostar, dende a vertente da papelaría de OZOCOgz, por sacar ao mercado cousas innovadoras, xurdiu a necesidade de dar forma a un xogo de mesa, en galego e, exclusivamente, sobre Galiza. O demais xa foi o puro traballo, idear unha mecánica que for divertida e, ao tempo, educativa, darlle forma tamén a un deseño atractivo que axudase a visualizalo, por exemplo, no escaparate dunha libraría e, por último, e o máis complexo, elaborar as tarxetas-pregunta. Este quizais for o proceso máis difícil, foron moitas horas, por non dicir meses, de documentación e consulta con expertos ou expertas en moitas das materias, até chegar ao final ás 875 tarxetiñas que compoñen o “Ti non es de aquí?”.
Combina a parte educativa coa lúdica. Fan falta máis propostas deste tipo no país?
Si, claro que si. Son fundamentais se queremos conseguir unha certa normalidade como País, como Nación; dunha banda por que o tempo de lecer, quizais sexa un dos que está máis españolizado, por non falar xa doutras linguas que pasiño a pasiño van atopando o seu lugar na mocidade, e non debería ser así. Son escasos aínda os exemplos que temos en galego. Imos avanzando, por exemplo no eido do audiovisual, hai unha gran oferta en canto a música e literatura mais boto en falla máis banda deseñada, xogos e xoguetes para crianzas ou que os videoxogos, de non habelos feitos en Galiza que teñan, cando menos, a opción de xogalos na nosa lingua. Nós, cando sacamos este xogo, tiñamos claro que había que vendelo baixo unha premisa fundamental, a de axudar a galeguizar, a normalizar na nosa lingua o tempo de lecer.
Boto en falla (…) que os videoxogos, de non habelos feitos en Galiza que teñan, cando menos, a opción de xogalos na nosa lingua
Cres que hai descoñecemento sobre o que poderiamos denominar “cultura xeral galega”?
Por desgraza si. Foron moitos séculos de negación da nosa cultura e da nosa historia; anos de facernos asimilar a cultura xeral española como se for a nosa propia. Anos nos que a nosa propia lingua era considerada dialecto da lingua española e isto, queiras ou non, vai penetrando no subconsciente até facernos avergoñar mesmamente do noso sotaque ao falar.
Aínda hoxe, após décadas cun estatuto de autonomía que se supuña debería axudar a paliar este tempo de negación, seguimos sen coñecer de nós. A xente pode falarche da vida de Felipe II e non sabe que o primeiro reino de Europa foi o galego, ou sabe situar nun mapa, ás cegas, o río Ebro, máis igual non sabe onde está o Limia; vemos nos documentais da televisión española “nutrias”, “golondrinas” ou “ardillas”, por poñer exemplos moi doados, sen saber, quizais, que tamén existen na Galiza mais chamándose lontras, andoriñas e esquíos. É triste mais é así e haberá, cada quen dende o campo que lle corresponda, que arrimar o ombreiro para mudar a situación.
Seguiremos facendo que ao lado do lecer estea sempre unha labor divulgativa da nosa cultura
Desde OZOCOgz non para a maquinaria creativa. Teremos oportunidade de ver máis propostas como esta nun futuro?
Si, por suposto, este foi un primeiro paso, podemos dicir que o “Ti non es de aquí?” nos serviu para constatar que este tipo de entretemento social podía funcionar tamén en galego, que tiña mercado.
Para o futuro xa estamos a traballar en varios produtos desta liña, tanto para adultos como para crianzas, iso si, seguiremos facendo que ao lado do lecer estea sempre unha labor divulgativa da nosa cultura, daqueles aspectos que, dun ou doutro xeito, por moito que moitas e moitos se empeñen en negalo, fan que sexamos únicos no mundo, nin mellores, nin peores, simplemente diferentes e únicos.
Artigo anterior“A loita dos xornalistas contra a censura é similar á loita das mulleres contra o patriarcado”
Seguinte artigoAsí foi a emotiva Cabalgata de Reis en Compostela
ARTIGOS RELACIONADOSMÁIS DO AUTOR
Arancha Nogueira, autora destacada pola AELG neste mes de decembro
Chega a Festa do Apego 2019
O Garaxe Hermético, o valor do cómic galego
A Habana cumpre 500 anos: historia e memoria cruzadas
María Vázquez, premio Cineuropa 2019: “É un orgullo que sexa no ano no que as creadoras mulleres están visibilizadas”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.